Ar lengva būti jaunam?

Ar lengva būti jaunam? () – 1987 m. sovietmečio Latvijos dokumentinis filmas, kurį režisavo Juris Podnieks. Filme kalbama apie jaunus žmones ir jų vietą visuomenėje.

Jis turėjo didelį atgarsį Sovietų Sąjungoje ir buvo gana kontroversiškas. Per pirmuosius metus filmą pamatė ne mažiau kaip 28 milijonai žmonių, o teises rodyti filmą iš viso įsigijo 85 šalys. Jis įtrauktas į Latvijos kultūros kanoną.VAI VIEGLI BŪT JAUNAM? (1986)  Latvijas kultūras kanons

 Siužetas 
Filmas pasakoja apie jaunus žmones, kurie kentė augdami sovietinėje visuomenėje – apie jų konfliktus su tėvais ir visuomene, mokytojų ir valdžios institucijų požiūrį, baimę, kad jų gyvenimas neturi prasmės. Tarp vaizduojamų žmonių – savo vietos gyvenime ieškantys gimnazistai, jauna motina, nerimaujanti dėl dukters ateities po Černobylio avarijos, jaunas vyras, išpažįstantis „Harė Krišna“ judėjimą („neįprastą“ religiją, kurią sovietų valdžia varžė dar labiau nei „įprastas“), taip pat jaunuoliai, grįžę iš privalomosios karinės tarnybos Sovietų Sąjungos ir Afganistano kare ir tapę „prarastosios kartos“ nariais. Įžangoje užfiksuotas uždraustos latvių roko grupės „Pērkons“ koncertas.

 Apdovanojimai 
1986 m. filmas apdovanotas „Didžiojo Kristupo“ prizu (aukščiausiu Latvijos kino apdovanojimu) už geriausią dokumentinį filmą. Tarptautiniu mastu debiutavo 1987 m. Krokuvos kino festivalyje, kur buvo apdovanotas Tarptautinės kino kritikų federacijos prizu. Taip pat buvo rodytas 1987 m. Kanų kino festivalyje. Šis filmas buvo vienas iš penkių 1987 m. Tarptautinės dokumentikos asociacijos apdovanojimų nugalėtojų.

 Nuorodos 


 Vai viegli būt jaunam? svetainėje Filmas.lv
 Išnašos 

Kategorija:1987 filmai
Kategorija:Latvijos dokumentiniai filmai
Kategorija:TSRS filmai